
ที่ มท ๐๘16.4/ว 
กรมส่งเสริมการปกครองท้องถิ่น
ถนนนครราชสีมา เขตดุสิต กทม. ๑๐๓๐๐






       มกราคม  ๒๕6๙
เรื่อง  ซักซ้อมการจัดงานและร่วมกิจกรรมงาน “วันครู” ของครูและบุคลากรทางการศึกษาในสถานศึกษา
สังกัดองค์กรปกครองส่วนท้องถิ่น
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ที่ มท ๐๘๙๓.๔/ว ๒๖๙๐ ลงวันที่ ๑๖ ธันวาคม ๒๕๕๘

ตามที่ คณะรัฐมนตรี ในคราวประชุม เมื่อวันที่ ๒๑ พฤศจิกายน ๒๔๙๙ มีมติกำหนดให้
วันที่ ๑๖ มกราคม ของทุกปี เป็น “วันครู” และให้กระทรวงศึกษาธิการสั่งการให้เด็กและครูหยุดในวันดังกล่าวได้ 
เพื่อประกอบพิธีระลึกถึงครูบูรพาจารย์ และเพื่อส่งเสริมสามัคคีธรรมระหว่างครู และความเข้าใจอันดี
ระหว่างครูกับประชาชน นั้น


กรมส่งเสริมการปกครองท้องถิ่นพิจารณาแล้ว เพื่อให้การจัดงานและร่วมกิจกรรมงาน 
“วันครู” ของครูและบุคลากรทางการศึกษาในสถานศึกษาสังกัดองค์กรปกครองส่วนท้องถิ่นเป็นไปด้วย
ความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่นพิจารณาให้สถานศึกษาทุกระดับ (ศูนย์พัฒนาเด็กเล็กและโรงเรียน) ในสังกัดปิดการเรียนการสอนในวันที่ ๑๖ มกราคม (วันครู) ของทุกปี 
เพื่อจัดงานหรือร่วมกิจกรรมงานวันครู ซึ่งมีวัตถุประสงค์เพื่อประกอบพิธีระลึกถึงพระคุณบูรพาจารย์ ส่งเสริมสามัคคีธรรมระหว่างครูและความเข้าใจอันดีระหว่างครูกับประชาชน และส่งเสริมยกย่องเชิดชูเกียรติ
ผู้ประกอบวิชาชีพทางการศึกษาที่ประกอบคุณงามความดีหรือทำคุณประโยชน์ต่อวงการศึกษาให้เป็นที่ประจักษ์
แก่สาธารณชน และแบบอย่างให้เด็กและเยาวชนรุ่นหลังได้ยึดถือปฏิบัติตาม 

จึงเรียนมาเพื่อโปรดพิจารณา
ขอแสดงความนับถือ
  อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก
โทร. ๐-๒๒๔๑-๙๐๐๐ ต่อ ๕๓๔๔
ไปรษณีย์อิเล็กทรอนิกส์ saraban@dla.go.th
ผู้ประสานงาน นายศุภชัย หมีนสัน โทร ๐๘ ๖๕๓๑ ๗๗๙๑

